7. ΝΟΜΟΣ υπ’ αριθ. 55 της 30/30 Απρ. 1943 (ΦΕΚ Α΄ 117) Περί τροποποιήσεως και συμπληρώσεως διατάξεων της Τ.Τ.Τ. Υπηρεσίας. Εκυρώθη εξ υπαρχής, πλην του άρθρ. 10 αυτού, δια της υπ’ αριθ. 317/1946 πράξεως Υπουργικού Συμβουλίου. Άρθρ.1.-(Τροποποιηθέν υπό των Νόμ. 331/1943 και 1307/1944, αφεώρα παροχήν εκτάκτου επιδόματος εις τους δικαιούχους επιδόματος συντάξεως κατά τα άρθρ. 10 και 13 Α.Ν. 1676/1939. Περί του επιδόματος τούτου βλ. ήδη υπουργ. απόφασιν 13060/1961, κατωτ. αριθ. 13). Άρθρ.2.-1.Εις τους εκ του μονίμου προσωπικού ΤΤΤ, μη συμπληρωσάντων πενταετή υπηρεσίαν και πάσχοντας εκ φυματιώσεως, βεβαιουμένης κατά τας διατάξεις του υπ’ αριθ. 1676/39 Α. Νόμου «περί προστασίας φυματικού προσωπικού Τ.Τ.Τ.», δύναται να παρέχηται, κατά την κρίσιν του Υπουργού της Συγκοινωνίας, μόνον η υπό στοιχ. α΄ του εδαφ. 1 του άρθρ. 1 του Νόμου τούτου προβλεπομένη σανατοριακή περίθαλψις, ως και το κατά το επόμενον εδάφιον του παρόντος Νόμου επίδομα, ουχί δε και αι λοιπαί εν τω Α.Ν. 1676/39 παροχαί. 2.Εις τους εκ του Προσωπικού ΤΤΤ κατά τας διατάξεις του άρθρ. 1 του ιδίου Α. Νόμου ως ετροποποιήθη δια του άρθρ. 1 του Α. Νόμου υπ’ αριθ. 2452/40 «περί συμπληρώσεως του Α.Ν. 1676/39 κλπ.» εν τω Σανατορίω νοσηλευομένους, χορηγείται, κατά μήνα, έκτακτον επίδομα τροφής εκ του Ειδικού Λογαριασμού Προνοίας Φυματικού Προσωπικού ΤΤΤ, οριζόμενον εκάστοτε δι’ αποφάσεως του επί της Συγκοινωνίας Υπουργού. Το ίδιον επίδομα δύναται να χορηγήται και εις τους κατά τας διατάξεις του εδαφ. 1 του άρθρου μόνου του υπ’ αριθ. 831/41 Ν.Δ/τος «περί συμπληρώσεως του άρθρ. 18 του Α.Ν. 1676/39 κλπ.» οίκοι νοσηλευομένους, ελλείψει κλίνης είτε λόγω αδυναμίας εισαγωγής εις το Σανατόριον συνεπεία συγκοινωνιακών άλλων δυσχερειών. Εις τούτους παύει παρεχόμενον από της αυτής το κατά το εδάφ. 2 του αυτού ως άνω άρθρου επίδομα ασθενείας. 3.(Αντικαθίσταται η παρ. 6 του άρθρ. 15 του Α.Ν. 1676/1939). 4.(Μεταβατική διάταξις). Άρθρ.3.-(Αφορών αποζημίωσιν δι’ εκτός έδρας υπηρεσίαν, αντικατεστάθη δια των μεταγενεστέρων σχετικών διατάξεων περί αποδοχών των Δημοσίων Υπαλλήλων εν γένει). Άρθρ.4.-(Αυξάνεται η δυνάμει του άρθρ. 56 του Νόμ. 3811 μηναία επιχορήγησις γραφικής ύλης). Άρθρ.5.-(Μεταβατικαί διατάξεις). Άρθρ.6-9.(Αι μη μεταβατικαί διατάξεις, αντικατεστάθησαν δια του Δημοσιοϋπαλληλικού Κώδικος). Άρθρ.10.-(Ηκυρώθη εξ υπαρχής δια της υπ’ αριθ. 317/1946 πράξεως Υπουργικού Συμβουλίου). Άρθρ.11.-Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. 